Khuenre

Khuenre edo Khuenra (K.a 2525 inguruan bizi zen) Antzinako Egiptoko IV. Dinastiako printze bat izan zen, Ra eguzki jainkoaren omenez izendatua.

 Biografia 
Baliteke Khuenre Menkaura (Mizerino) erregearen eta bere arreba-emazte Khamerernebty II.aren semea izatea. Bere aitona-amonak Kefren eta Khamerernebty I.a izan ziren, eta Keops faraoiaren -Gizako piramide Handia eraiki zuenaren- birbiloba zen.

Idazkaria eta "bere aitaren lagun bakarra" izan zen.

Bere gurasoen seme zaharrena izan zen arren, ez zen Mizerinoren oinordekoa izan, haren aurretik hil baitzen. Horrela, Mizerinoren ondorengoa Shepseskaf izan zen.

Khuenre Menkauraren hilerrian dago lurperatuta (MQ 1). Hegoaldeko horman, bere ama eserita dagoen bitartean haren aurrean zutik agertzen den mutil gazte gisa irudikatua dago.

 Erreferentziak 

Kategoria:Antzinako egiptoarrak